S-11/2013

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 7. janúar 2013 á hendur B-kk-þgf H-kk-þgf Þ-kk-þgf, kt. […], […], fyrir eftirtalin brot:

I.

Umferðarlagabrot, með því að hafa, þriðjudaginn 27. nóvember 2012, ekið bifreiðinni NO161, austur Skógarbraut, Reykjanesbæ, uns lögregla stöðvaði akstur bifreiðarinnar við Skógarbraut 914, sviptur ökuréttindum ævilangt og undir áhrifum ávana- og fíkniefna (tetrahýdrókannabínól í blóði mældist 2,2 ng/ml).

Telst háttsemi þessi varða við 1. mgr., sbr. 2. mgr., 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II.

Fíkniefnalagabrot, með því að hafa, föstudaginn 30. nóvember 2012, haft í vörslum sínum, samtals 11,06 g af kannabisefnum í úlpuvasa sínum, er ákærði framvísaði við lögreglu, í kjölfar þess að lögregla hafði afskipti af ökumanni bifreiðarinnar NO161 við Flugvallarveg, Reykjanesbæ, sem ákærði var farþegi í.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 11,06 g af kannabisefnum, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Þess er einnig krafist að ákærði verður dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing og boðaði ekki forföll en í fyrirkalli, sem var gefið út 10. janúar 2013 og birt honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni.

Ákærði er fæddur í maí 1988. Samkvæmt sakavottorði ákærða nær sakaferill hans aftur til ársins 2004. Síðast hlaut ákærði dóm 14. desember 2012, fangelsi í átján mánuði, fyrir umferðarlagabrot og fíkniefnalagabrot. Jafnframt var ævilöng svipting ökuréttar ákærða áréttuð. Brot þau sem ákærði er nú sakfelldur fyrir voru framin fyrir dóminn og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Það er mat dómara að brot þau sem ákærði er nú sakfelldur fyrir hefðu ekki haft áhrif á ákvörðun refsingar í framangreindum dómi. Ákærða er því ekki gerð sérstök refsing í máli þessu.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 11,06 g af kannabisefnum, sem lögregla lagði hald á.

Með vísan til 1. mgr. 218. gr. laga nr. 88/2008 ber að dæma ákærða til að greiða allan sakarkostnað, alls 103.166 krónur. Samkvæmt yfirliti um sakarkostnað er um að ræða 19.500 krónur vegna blóðtökuvottorðs og 83.666 krónur vegna matsgerðar Rannsóknastofu Háskóla Íslands í lyfja- og eiturefnafræðum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, B-kk-þgf H-kk-þgf Þ-kk-þgf, er ekki gerð sérstök refsing í máli þessu.

Ákærði sæti upptöku á 11,06 g af kannabisefnum sem lögregla lagði hald á við rannsókn málsins.

Ákærði greiði 103.166 krónur í sakarkostnað.

S-kvk-nf B-kvk-nf